Deportivo 18 de Marzo metrostasjon

Deportivo 18 de Marzo er en stasjon på Mexico bys metros Linje 3 og Linje 6. Den ligger i det administrative distriktet Gustavo A. Madero, ved Avenida de los Insurgentes Norte, i colonia Tepeyac. Stasjonssymbolet er en aztekisk ballspiller. Stasjonen er oppkalt etter idrettsanlegget Deportivo 18 de Marzo, som ligger like ved. Den het opprinnelig Basílica, ettersom den ligger bare en kilometer fra Guadalupe-basilikaen. Da stasjonen La Villa, som ligger enda nærmere basilikaen, skifta navn til La Villa-Basílica, fikk Basílica sitt nåværende navn, Deportivo 18 de Marzo. Stasjonen er overjordisk og har overgang til metrobusstasjonen Deportivo 18 de Marzo.